Md Raus Sharif

Tun Dato' Seri Md Raus bin Sharif (lahir 4 Februari 1951) merupakan Ketua Hakim Negara Malaysia dari 1 April 2017 hingga 31 Julai 2018. beliau menggantikan Arifin Zakaria.

Pendidikan
Beliau memulakan pendidikan formal di Sekolah Rendah Kampung Astana Raja di Rembau dan melanjutkan pendidikan menengah di Sekolah Menengah Tunku Besar di Tampin. Beliau memperolehi Sarjana Muda Undang-Undang dari Universiti Malaya pada tahun 1976 kemudian mendapat Ijazah Undang-undang dari London School of Economics pada tahun 1987.

Kerjaya
Beliau menyertai Perkhidmatan Perundangan dan Kehakiman sebagai majistret pada tahun 1976.

Pada 1 November 1994, beliau telah dijadikan Pesuruhjaya Kehakiman di Mahkamah Tinggi di Kuala Lumpur. Pada 12 Januari 1996, beliau dilantik sebagai Hakim di Mahkamah Tinggi Malaya. Sejak itu, beliau telah berkhidmat di Mahkamah Tinggi Shah Alam, Mahkamah Tinggi Muar, Mahkamah Tinggi Pulau Pinang dan Mahkamah Tinggi Kuala Lumpur.

Pada 28 Julai 2006, beliau dilantik sebagai Hakim Mahkamah Rayuan. Pada 12 September 2011, beliau dinaikkan pangkat sebagai Presiden Mahkamah Rayuan.

Keluarga
Beliau telah berkahwin dengan Toh Puan Dato' Indera Salwany Mohamed Zamri dan mempunyai dua orang anak.

Penghargaan
Beliau telah dianugerahkan:

 50px Seri Setia Mahkota (S.S.M) dengan gelaran Tun

Rujukan

 Pautan luar 
 Laman web Mahkamah Persekutan Malaysia

Kategori:Kelahiran 1951
Kategori:Orang hidup
Kategori:Orang dari Negeri Sembilan
Kategori:Orang Malaysia berketurunan Melayu
Kategori:Muslim Malaysia
Kategori:Ketua Hakim Negara Malaysia
Kategori:Peguam Malaysia
Kategori:Presiden Mahkamah Rayuan Malaysia
Kategori:Penerima Darjah Seri Setia Tuanku Muhriz
Kategori:Penerima Seri Setia Mahkota
Kategori:Penerima Panglima Mangku Negara
Kategori:Penerima Panglima Setia Mahkota
Kategori:Penerima Darjah Seri Panglima Darjah Kinabalu
Kategori:Alumni Universiti Malaya